Diari Oficial de la Generalitat Valenciana


Sumari del DOGV 9502, del 31-12-2022 (2022/13415)

Extracte de la Resolució de 29 de desembre de 2022, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2023 ajudes per a l'atenció especialitzada residencial de persones amb diversitat funcional.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9502

Data del DOGV
:   31-12-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/13714


Data del document
:   29-12-2022

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Extracte

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

Extracte de la Resolució de 29 de desembre de 2022, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2023 ajudes per a l'atenció especialitzada residencial de persones amb diversitat funcional. [2022/13400]  
BDNS (identif.): 667583.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/667583)  
  
Primer. Persones beneficiàries  
Poden sol·licitar les ajudes les persones físiques que tinguen la condició legal de persona amb discapacitat o diversitat funcional residents a la Comunitat Valenciana.  
  
Segon. Objecte  
Les ajudes personals per a l'atenció especialitzada residencial a persones amb diversitat funcional es concedeixen amb caràcter de subvenció personal i finalista, per a atendre les necessitats d¿atenció integral de les persones amb discapacitat o amb malaltia mental crònica que manquen de suficients recursos econòmics i requereixen atenció assistencial i cures especials, que no es poden prestar en el medi familiar. L'atenció residencial podrà desenvolupar-se en residències i habitatges tutelats.  
  
  
Tercer. Bases reguladores  
Ordre 1/2016, de 20 de gener, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores per a la concessió d'ajudes i subvencions en matèria d'atenció a persones amb diversitat funcional, promoció de l¿autonomia personal i de l'accessibilitat, publicada en el Diari Oficial de la Generalitat Valenciana núm. 7705, de 26 de gener de 2016, i modificada per l'Ordre 3/2019, de 23 de juliol, de la Vicepresidència i Conselleria d'Igualtat i Polítiques Inclusives (DOGV 8600, 26.07.2019) i per l'Ordre 1/2022, de 13 de juliol, de la Vicepresidència i Conselleria d'Igualtat i Polítiques Inclusives (DOGV 9385, 18.07.2022), de modificació de l'Ordre 1/2016, de 20 de gener.  
  
  
Quart. Quantia  
1. Les subvencions concedides en virtut d¿aquesta convocatòria estan dotades amb un import global de: 8.000.000 euros.  
2. L'import de la subvenció es determinarà tenint en compte el cost de referència de l'atenció residencial per a persones amb diversitat funcional que es determine en la Llei de pressupostos de la Generalitat per a 2023, com a quantia màxima d'aquestes ajudes personals.  
3. L'import de l'ajuda es determinarà tenint en compte, en cada cas, el cost de referència de la plaça residencial, menys l'aportació de la persona usuària d¿acord amb els seus ingressos.  
4. Per a la determinació de l'ajuda, es tindran en compte la totalitat dels seus ingressos, reservant el 65 % de l'IPREM per a les despeses personals.  
  
Cinqué. Termini de presentació de sol·licituds  
1. Les sol·licituds d'ajudes per a l'atenció especialitzada residencial de persones amb diversitat funcional podran presentar-se a partir de l'endemà de la publicació d'aquesta resolució en el Diari Oficial de la Generalitat Valenciana, i el termini de presentació de sol·licituds finalitzarà el dia 1 de desembre de 2023.  
  
  
Sisé. Altres dades  
1. Sol·licituds. En el registre general de les direccions territorials d¿igualtat i polítiques inclusives corresponent a la província del municipi en què resideix el sol·licitant, així com en qualsevol dels llocs que estableix l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
  
Les sol·licituds de subvenció es podran presentar igualment per via telemàtica, a través de la seu electrònica de la Generalitat (https://www.gva.es/va/inicio/procedimientos'id\_proc=1778) mitjançant la signatura electrònica pròpia de la persona sol·licitant o la de la persona que la represente.  
Així mateix, es podran tramitar amb certificat electrònic les altes, modificacions i baixes de les domiciliacions bancàries (PROPER), i el tràmit estarà disponible en la seu electrònica de la Generalitat   
(https://www.gva.es/va/inicio/procedimientos'id\_proc=22812&version=amp).  
2. Documentació: la prevista en el resolc cinqué de la resolució de convocatòria.  
El model de sol·licitud, de documentació específica i de domiciliació bancària estan a disposició de les persones interessades en el portal de la Generalitat (www.gva.es), accedint als apartats «Guia Prop», «Tràmits i serveis».  
3. Criteris de valoració: en l'avaluació de les sol·licituds es pot obtindre un màxim de 100 punts, d'acord amb els criteris que estableix l'apartat huité de la resolució de convocatòria, i s'ha d'obtindre una puntuació mínima de 60 punts per a la concessió de la subvenció.  
  
  
València, 29 de desembre de 2022.- La vicepresidenta del Consell i consellera d'Igualtat i Polítiques Inclusives: Aitana Mas Mas.